ai4bharat/Pralekha huggingface dataset:
நிதி அமைச்சகம்
சரக்கு மற்றும் சேவை வரி இழப்பீட்டிற்காக மாநிலங்களுக்கு பத்தாவது தவணையாக ரூ 6,000 கோடியை மத்திய அரசு வழங்கியுள்ளது
மத்திய நிதி அமைச்சகம், சரக்கு மற்றும் சேவை வரி இழப்பீட்டை மாநிலங்கள் எதிர்கொள்வதற்காக பத்தாவது தவணையாக ரூ 6,000 கோடியை மாநில அரசுகளுக்கு வழங்கியிருக்கிறது.
இதில், ரூபாய் 5,516.60 கோடி 23 மாநிலங்களுக்கும், ரூபாய் 483.40 கோடி ஜிஎஸ்டி கவுன்சிலில் உறுப்பினர்களாக உள்ள சட்டசபையுடன் கூடிய மூன்று யூனியன் பிரதேசங்களுக்கும்  வழங்கப்பட்டுள்ளது.
மிச்சமுள்ள ஐந்து மாநிலங்களான அருணாச்சலப் பிரதேசம், மணிப்பூர், மிசோரம், நாகலாந்து மற்றும் சிக்கிமுக்கு சரக்கு மற்றும் சேவை வரி முறையை செயல்படுத்தியதால் எந்த விதமான வருவாய் பாதிப்பும் இல்லை.
சரக்கு மற்றும் சேவை வரி முறையை செயல்படுத்தியதால் ஏற்பட்டுள்ள பற்றாக்குறையை எதிர்கொள்வதற்காக மாநிலங்கள் மற்றும் யூனியன் பிரதேசங்களின் சார்பில் சிறப்பு சாளரம் ஒன்றின் மூலம் மத்திய அரசு இந்தக் கடனை வாங்குகிறது.
இது வரை, மாநிலங்கள்/யூனியன் பிரதேசங்களுக்கான சிறப்பு சாளரத்தின் கீழ் ரூ 60,000 கோடி கடன்களுக்கு நிதி அமைச்சகம் வழி வகுத்துள்ளது.
இது தவிர, மொத்த மாநில உற்பத்தியில் 0.50 சதவீதம் அளவுக்கு கூடுதல் கடனாக பெற்றுக் கொள்ளவும் மாநிலங்களுக்கு அனுமதி அளிக்கப்பட்டுள்ளது.
இதில் தமிழ்நாட்டுக்கு ரூபாய் 9627 கோடி கடனாக பெற அனுமதி அளிக்கப்பட்டு, ரூபாய் 3870.80 கோடி இது வரை கடனாக சிறப்பு சாளரத்தின் கீழ் பெறப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்;
https://www.pib.gov.in/PressReleasePage.aspx?PRID=1686015
சுகாதாரம் மற்றும் குடும்ப நலத்துறை அமைச்சகம்
தேசிய ஆக்ஸிஜன் மேற்பார்வை திட்டத்தை டாக்டர் பாரதி பிரவீன் பவார் தொடங்கி வைத்தார்
உயிர்காக்கும் பொது சுகாதாரப் பொருள் என்ற நிலையில், மருத்துவ ஆக்ஸிஜனின் பங்களிப்பையும், மருத்துவ ஆக்ஸிஜனைக் கையாளுவதில் சுகாதாரப் பணியாளர்களின் திறனை அதிகரிப்பதன் அவசியத்தையும் கருத்தில் கொண்டு மத்திய சுகாதார அமைச்சகத்தின் தேசிய ஆக்ஸிஜன் மேற்பார்வை திட்டத்தைப் புதுதில்லியில் உள்ள எய்ம்ஸ் மருத்துவமனையில் மத்திய சுகாதாரம் மற்றும் குடும்பநல அமைச்சகத்தின் இணையமைச்சர் டாக்டர் பாரதி பிரவீன் பவார் இன்று தொடங்கி வைத்தார்.
மருத்துவ ஆக்ஸிஜன் வீணாவதைத் தவிர்க்கவும், சீரான பயன்பாட்டை உறுதி செய்யவும் தேவையான அறிவு மற்றும் திறன்களுடன் ஆக்ஸிஜனைக் கையாள்வதில் சுகாதாரப் பணியாளர்களை ஈடுபடுத்துவது, அவர்களுக்கு அதிகாரமளிப்பதை நோக்கமாக கொண்டது இந்தத் திட்டம்.
நாடுமுழுவதும் ஒவ்வொரு மாவட்டத்திலும் குறைந்தது ஒரு “ஆக்ஸிஜன் மேற்பார்வையாளரை” கண்டறிவது மற்றும் பயிற்சி அளிப்பதையும் இது நோக்கமாக கொண்டுள்ளது. பயிற்சிப் பெற்ற ஊழியர்கள் ஆக்ஸிஜனைக் கொண்டு சிகிச்சை அளிப்பதற்கான பயிற்சிக்கு பொறுப்பானவர்களாக இருப்பார்கள். ஆக்ஸிஜன் விநியோகத்தை தணிக்கை செய்வதிலும் சிரமமான சூழ்நிலையை சமாளிக்க தயார் நிலையில் இருப்பதிலும் இவர்கள் கவனம் செலுத்துவார்கள்.
இந்த நிகழ்ச்சியில் பேசிய டாக்டர் பவார், “கொவிட் 19-க்கு மட்டுமின்றி பல நோய்களின் சிகிச்சைக்கு ஆக்ஸிஜன் மிகவும் முக்கியமானது மட்டுமின்றி, உயிர்காப்பதும் ஆகும்” என்றார். மிகவும் அளவான உற்பத்தியுள்ள ஆக்ஸிஜனை வீணாக்காமல் தவிர்ப்பது அல்லது அதிகம் பயன்படுத்தாமல் தவிர்ப்பது ஆகியவற்றில் பங்கேற்பாளர்களுக்கும் இந்த திட்டம் பயிற்சி அளிக்கும் என்று அவர் கூறினார்.
இந்த நிகழ்ச்சியில் நித்தி ஆயோகின் உறுப்பினர்  டாக்டர் வி கே பால், சுகாதாரத் துறை செயலாளர் திரு ராஜேஷ் பூஷன் உள்ளிட்டோர் பங்கேற்றனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784112
•••••••••••••
(Visitor Counter : 169
பெருநிறுவனங்கள் விவகாரங்கள் அமைச்சகம்
மத்திய பெரு நிறுவன விவகாரங்கள் துறை இணையமைச்சராக திரு ராவ் இந்தர்ஜித் சிங் பொறுப்பேற்பு
மத்திய பெரு நிறுவன விவகாரங்கள் துறை இணை அமைச்சராக திரு ராவ் இந்தர்ஜித் சிங் இன்று பொறுப்பேற்றுக் கொண்டார். திரு ராவ் இந்தர்ஜித் சிங், ஏற்கனவே மத்திய புள்ளியியல் மற்றும் திட்ட அமலாக்கம் மற்றும் திட்டத் துறை இணை அமைச்சராகவும்  பொறுப்பு வகிக்கிறார்.
ஹரியானாவின் குருகான் தொகுதியிலிருந்து 17-வது மக்களவைக்கு திரு சிங் தேர்வு செய்யப்பட்டார். ஐந்தாவது முறையாக நாடாளுமன்ற உறுப்பினர் பதவியை அவர் வகிக்கிறார். சுமார் 40 ஆண்டுகளாக பொதுச் சேவையில் தீவிரமாக ஈடுபட்டு வரும் திரு சிங், இதற்கு முன்னர் ஹரியானாவின் சட்டமேலவை உறுப்பினராகவும், மாநில அரசின் அமைச்சராகவும் பணியாற்றினார்.
தில்லி பல்கலைக்கழகத்தில் பட்டப் படிப்பும், எல்எல்.பி-யும் படித்தார். 71 வயதான திரு சிங் வழக்கறிஞராகவும், வேளாண் வல்லுநராகவும் செயல்படுவதுடன், அரசியல் மற்றும் சமூகப் பணிகளிலும் தீவிரமாக ஈடுபட்டு வருகிறார்.
திரு சிங், கடந்த 1857-ஆம் ஆண்டு நடைபெற்ற இந்தியாவின் முதல் சுதந்திரப் போரில் கலந்துகொண்ட வீரரான திரு ராவ் துலா ராமின் வம்சாவளியைச் சேர்ந்தவர் ஆவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734749
பெரிய துறைமுகங்களின் உள்கட்டமைப்பு மேம்பாடு என்பது ஒரு தொடர்ச்சியான செயல்முறையாகும். புதிய கப்பல் நிற்கும் தளங்கள் மற்றும் முனையங்கள் அமைத்தல், ஏற்கனவே உள்ள கப்பல் நிற்கும் தளங்கள் மற்றும் முனையங்களை இயந்திரமயமாக்குதல், துறைமுக நுழைவுப் பகுதிகளில் பெரிய கப்பல்களை ஈர்ப்பதற்கு கடலின் அடிப்பகுதியை ஆழப்படுத்துவதற்கான தூர்வாருதல், சாலை மற்றும் ரயில் இணைப்பை மேம்படுத்துதல், முக்கிய துறைமுகங்களின் திறன் மற்றும் செயல்திறனை அதிகரிக்க உதவுதல் ஆகியவை இந்த செயல்முறையில் அடங்கும்.
மேலும் வணிகத்தை எளிதாக்கும் திட்டத்தின் கீழ் உள்ளூர் மற்றும் வெளியூர் சரக்கு காத்திருப்பு நேரத்தைக் குறைக்க நேரடி துறைமுக விநியோகம் மற்றும் நுழைவு, கொள்கலன் ஸ்கேனர்கள் நிறுவுதல், மின்-டெலிவரி ஆர்டர்கள் / விலைப்பட்டியல்கள் / இன்வாய்ஸ்கள், ஆர்.எஃப்.ஐ.டி அடிப்படையிலான கேட்-ஆட்டோமேஷன் முறை, தேசிய லாஜிஸ்டிக் போர்டல்-மரைன்-சாகர் சேது போன்ற பல்வேறு முயற்சிகள் அமைச்சகத்தால் மேற்கொள்ளப்படுகின்றன.
கப்பல்கள் அங்கு நிறுத்துவதற்காக காத்திருக்க வேண்டியதில்லை என்பதால் இதுபோன்ற வழிகாட்டுதல்கள் நதி முனையங்களில் குறிக்கப்படவில்லை.
குவஹாத்தி மற்றும் துப்ரி இடையே நீர்வழி / உள்கட்டமைப்பு மேம்பாடு என்பது ரூ.474 கோடி மொத்த செலவில் அங்கீகரிக்கப்பட்ட தேசிய நீர்வழி -2  ஒட்டுமொத்த வளர்ச்சியின் ஒரு பகுதியாகும்.
குவஹாத்தி  - துப்ரி பகுதிக்கான குறிப்பிட்ட திட்ட கூறுகளின் விவரங்கள் பின்வருமாறு -  ஜோகிகோபா முனையம் கட்டுதல்,  பாண்டு துறைமுகத்திற்கு மாற்று சாலை,  பாண்டுவில் கப்பல் பழுதுபார்க்கும் வசதி,  பாண்டுவில் உள்ள ஐ.டபிள்யூ.ஏ.ஐ நிலத்தில் சுற்றுச்சுவர்,  துப்ரி முனையத்திற்கான ஆய்வு, நிலம் கையகப்படுத்துதல் உட்பட தற்போதுள்ள அணுகு சாலையை மேம்படுத்துதல். மீதமுள்ள செயல்பாடுகள் தொடர்ச்சியான தன்மை கொண்டவை, அதாவது  நடைபாதை மேம்பாடு  வழிசெலுத்தல் கருவிகளின் செயல்பாடு மற்றும் பராமரிப்பு  நிலையான மற்றும் மிதக்கும் முனையங்களின் செயல்பாடு மற்றும் பராமரிப்பு போன்றவை. இந்த நடவடிக்கைகள் வருடாந்திர அடிப்படையில் மேற்கொள்ளப்படுகின்றன.
இத்தகவலை மத்திய துறைமுகங்கள், கப்பல் மற்றும் நீர்வழிப்பாதைகள் துறை அமைச்சர் சர்பானந்த சோனாவால் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
கப்பல் போக்குவரத்து அமைச்சகம்
கன்டெய்னர் போக்குவரத்தில் ஜவஹர்லால் நேரு துறைமுக கழகம்  28.45 சதவீத வளர்ச்சி
முன்னணி துறைமுக கழகங்களில் ஒன்றான, ஜவஹர்லால் நேரு துறைமுக கழகம், சரக்கு கன்டெய்னர்களை கையாள்வதில் அதிக வளர்ச்சியை கண்டுள்ளது. கடந்த ஆகஸ்ட் மாதத்தில் 4,53,105 கன்டெய்னர்களை கையாண்டுள்ளது. கடந்தாண்டு இதே மாதத்தில் இந்த துறைமுக கழகம் 3,52,735 கன்டெய்னர்களை கையாண்டது. இதன் மூலம் ஜவஹர்லால் நேரு துறைமுக கழகம் 28.45 சதவீத வளர்ச்சியை பதிவு செய்துள்ளது. இந்த துறைமுக கழகத்தில் இயங்கும் என்எஸ்ஐஜிடி நிறுவனம்  கேட்வே டெர்மினல் என்ற நிறுவனம் 98, 473 கன்டெய்னர்களை கையாண்டுள்ளது. இந்த நிறுவனம் ஆரம்பிக்கப்பட்டது முதல் இது மிக அதிகளவிலான எண்ணிக்கை ஆகும்.
ஜவஹர்லால் நேரு துறைமுக கழகம், உள்நாட்டு கன்டெய்னர் கிடங்குகளில் இருந்து கடந்த ஆகஸ்ட் மாதம் 79, 583 கன்டெய்னர்களை கையாண்டுள்ளது. ஜவஹர்லால் நேரு துறைமுக கழகத்தின் ஒட்டுமொத்த மேம்பட்ட செயல்பாட்டுக்கு கன்டெய்னர் ரயில் ஆப்ரேட்டர்கள், ரயில்வே மற்றும் துறைமுக கழகங்கள் என அனைத்து தரப்பினரும் ஒத்துழைப்புடன் கூடிய பங்களிப்பை அளித்துள்ளனர்.
இது தவிர, கடந்த மாதத்தில் ஜவஹர்லால் நேரு துறைமுக கழகம், 9 மின்சார வாகனங்களையும் ஈடுபடுத்தியுள்ளது. இதற்காக துறைமுக கழக வளாகத்தில் பிரத்தியேக சார்ஜிங் மையங்களும் அமைக்கப்பட்டுள்ளன. ஜவஹர்லால் நேரு துறைமுக கழகத்தின் திட கழிவு மேலாண்மை ஆலையில் பயோ கேஸ் அடிப்படையிலான மின் உற்பத்தி மையம் அமைக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753050
-----
(Visitor Counter : 114
பிரதமர் அலுவலகம்
யாஸ் புயலின் பாதிப்பு குறித்து பிரதமர் தலைமையில் ஆய்வுக்கூட்டம்
யாஸ் புயலின் பாதிப்பை எதிர்கொள்வதற்காக தேசிய பேரிடர் மீட்புப் படையின் 106 குழுக்கள் நியமனம்
விரைவில் இயல்பு வாழ்க்கை திரும்புவதை உறுதி செய்ய வேண்டும்: பிரதமர்
யாஸ் புயலினால் ஏற்பட்ட பாதிப்புகள் குறித்து பிரதமர் திரு நரேந்திர மோடி தலைமையில் ஆய்வுக்கூட்டம் நடைபெற்றது. பல்வேறு முன்னெச்சரிக்கை நடவடிக்கைகள், பாதிப்பின் மதிப்பீடு மற்றும் இது சம்பந்தமான விஷயங்கள் குறித்து அதிகாரிகள் விரிவாக விளக்கமளித்தனர்.
தலா 46 குழுக்கள் என மேற்கு வங்கம் மற்றும் ஒடிசாவில் நியமிக்கப்பட்ட தேசிய பேரிடர் மீட்புப் படையின் மொத்தம் 106 குழுக்கள், 1000 மக்களை மீட்டதாகவும், சாலைகளில் விழுந்திருந்த சுமார் 2500 மரங்கள்/ கம்பங்களை அப்புறப்படுத்தியதாகவும் கூட்டத்தில் விவாதிக்கப்பட்டது.
பாதுகாப்புப் படைகளான ராணுவம் மற்றும் கடலோரக் காவல் படை, புயலினால் சிக்கியிருந்த மக்களை பத்திரமாக மீட்டனர், கடற்படையும் விமானப் படையும் தயார் நிலையில் இருந்தன.
யாஸ் புயலால் ஏற்பட்ட சேதாரம் குறித்து மாநிலங்கள் மதிப்பீடு செய்து வரும் நிலையில், முதற்கட்ட அறிக்கையின்படி, துல்லியமான முன்னறிவிப்பு, பாதிப்புக்குள்ளான பகுதிகளில் வசிக்கும் மக்களுக்கு சரியான தகவல்களை வழங்கியது, மாநிலங்கள் மற்றும் மத்திய முகமைகளின் வாயிலாக உரிய நேரத்தில் மீட்பு நடவடிக்கைகளை மேற்கொண்டது ஆகிய காரணங்களால் குறைந்த அளவிலான உயிரிழப்புகளே ஏற்பட்டுள்ளன. அதேவேளையில், வெள்ளத்தால் ஏற்பட்ட பாதிப்புகள் பற்றி மதிப்பீடு செய்யப்பட்டுவருகின்றது. பாதிக்கப்பட்ட பெரும்பாலான பகுதிகளில் மின்சாரமும், தொலைத்தொடர்பு சேவைகளும் மீண்டும் வழங்கப்பட்டுவிட்டன.
புயலினால் ஏற்பட்ட சவால்களை திறம்பட எதிர்கொண்ட மத்திய மற்றும் மாநிலங்களைச் சேர்ந்த முகமைகளின் சிறப்பான பங்களிப்பை பிரதமர் சுட்டிக் காட்டியதோடு, பாதிப்பு ஏற்பட்ட பகுதிகளில் இயல்பு வாழ்க்கை விரைவில் திரும்புவதையும், பாதிக்கப்பட்ட மக்களுக்கு முறையாக நிவாரணங்கள் வழங்கப்படுவதையும் உறுதி செய்யுமாறு முகமைகளுக்கு அறிவுறுத்தினார்.
பிரதமரின் முதன்மைச் செயலாளர், அமைச்சரவைச் செயலாளர், உள்துறைச் செயலாளர், எரிசக்திச் செயலாளர், தொலைத்தொடர்பு செயலாளர், இந்திய வானிலை ஆராய்ச்சி மையத்தின் தலைமை இயக்குநர் மற்றும் இதர உயரதிகாரிகள் இந்தக் கூட்டத்தில் கலந்துகொண்டனர்.
பிரதமர் அலுவலகம்
புவி தினத்தை முன்னிட்டு பிரதமர் வெளியிட்ட செய்தி
புவி தினத்தை முன்னிட்டு பிரதமர் திரு. நரேந்திர மோடி வெளியிட்ட செய்தி:
“புவி தினமான இன்று, நாம் பூமித்தாயை மரியாதையுடன் தலை வணங்குவோம். பல ஆண்டுகளாக, இந்த கோள் பல்வேறு உயிரினங்களுக்கு வீடாக அமைந்துள்ளது. நமது கோளின் நலன், திடமான வளர்ச்சி மற்றும் பருவநிலை மாற்றத்தை எதிர்கொள்ளுதல் தொடர்பான நமது செயல்களை தொடர்ந்து மேற்கொள்வோம் என்று நாம் எடுத்துள்ள உறுதிமொழியை இன்று நினைவு கூர்வோம்”.
(Visitor Counter : 183
நித்தி ஆயோக்
வலுவான டிஜிடல் நிதி கட்டமைப்பு , பயனாளிகளுக்கு வெற்றிகரமான நேரடி பணப்பரிமாற்ற பயன்கள் சென்றடைவதற்கான முக்கிய வழி.
கொவிட்-19 தொற்று பரவி வரும் சூழலில், மிகவும் பாதிக்கப்பட்ட பிரிவினருக்கு இந்தியாவின் வெற்றிகரமான ரொக்கப் பரிமாற்ற முறையிலிருந்து கிடைத்த படிப்பினைகளைப் பகிர்ந்து கொள்ள நிதிஆயோக் , மேகோசேவ் கன்சல்டிங் ஆகியவை ஜூன் 5-ஆம் தேதி இணையதளம் வாயிலாக விவாதிக்க கூட்டம் ஒன்றுக்கு ஏற்பாடு செய்திருந்தன.
நிதி ஆயோக் தலைமை செயல் அதிகாரி அமிதாப் காந்த், பாரத ஸ்டேட் வங்கி தலைவர் ரஜ்னிஷ் குமார், ஏழைகளுக்கு உதவுவதற்கான ஆலோசனைக் குழு, உலக வங்கி தலைமை செயல் அதிகாரி கிரேட்டா புல், இந்திய தேசிய பணவழங்கு கழக தலைமைச் செயல் அதிகாரி திலிப் அப்சே, பில் அன்ட் கேட்ஸ் அறக்கட்டளையின் இந்தியாவுக்கான இயக்குநர் ஹரி மேனன் ஆகியோர் இந்த விவாதத்தில் கலந்து கொண்டனர்.
மைக்ரோசேவ் கன்சல்டிங் நிறுவனத்தின் குழும மேலாண்மை இயக்குநர் கிரஹாம் ரைட் விவாதத்தை நெறிப்படுத்தினார்.
பல்வேறு நலத்திட்டங்களின் பயனாளிகளுக்கு உரிய நேரத்தில் நேரடியாக பணப்பரிமாற்றத்தை வெற்றிகரமாக செய்வதில், இந்தியாவின் நிதி உள்கட்டமைப்பின் முக்கிய பங்கு பற்றி இந்த உயரிய குழு விவாதித்தது. தற்போது நிலவும் கொவிட்-19 சூழலில் பாதிப்புக்குள்ளானோருக்கு இந்த முறை முக்கிய நிதி உதவியை வழங்கி வருவது பற்றியும் விவாதிக்கப்பட்டது. கடந்த ஐந்து ஆண்டுகளுக்கும் மேலாக உருவாக்கப்பட்ட வலுவான டிஜிட்டல் நிதி உள்கட்டமைப்பின் காரணமாக இது சாத்தியமானது. தற்போது இந்தப் பணப்பரிமாற்ற முறையை இதர வளர்ந்து வரும் நாடுகளும் பின்பற்றத் தொடங்கியுள்ளன.
வாடிக்கையாளரை மையப்படுத்தும் நோக்கில், அரசுக்கும், மக்களுக்கும் இடையே நேரடித் தொடர்பை ஏற்படுத்தும் இந்தப் பெரிய நடவடிக்கை பிரதமரின் ஜன் தன் யோஜனாவின் மூலமாகவே சாத்தியமானது என்று நிதிஆயோக் தலைமைச் செயல் அதிகாரி அமிதாப் காந்த் கூறினார். செலவு குறைந்த இத்திட்டம், இருப்பு இல்லாத வங்கிக் கணக்குகளில் மேற்கொள்ளப்படுகிறது. இதுவரை, 380 மில்லியன் ஜன்தன் யோஜனா வங்கிக் கணக்குகள் துவக்கப்பட்டுள்ளன. இதில், 53 சதவீதம் பெண்கள் பெயரில் துவக்கப்பட்டுள்ளன என்பது குறிப்பிடத்தக்கது.
இந்தியாவின் பின்தங்கிய மாவட்டங்களில் தொழில்நுட்பம் மிகச்சிறந்த பயனை அளித்துள்ளது என்று அவர் கூறினார். ‘பணப்பரிவர்த்தனைகளை மேற்கொள்ள முகவர்கள், கணினிகள், கைபேசிகள் ,குறு - ஏடிஎம்களைப் பயன்படுத்துகின்றனர்.’’
2020 ஏப்ரலில், சுமார் 100 கோடி யுபிஐ மற்றும் 403 மில்லியன் ஏஇபிஎஸ் பரிவர்த்தனைகள் பதிவாகியிருப்பதாக அவர் தெரிவித்தார்.
(Visitor Counter : 189
பாதுகாப்பு அமைச்சகம்
இங்கிலாந்தில் நடைபெற்ற கேம்ப்ரியன் ரோந்து பயிற்சியில் இந்திய ராணுவ அணி தங்கப்பதக்கம் வென்றது
2021 அக்டோபர் 13 முதல் 15 வரை இங்கிலாந்தில் உள்ள வேல்ஸில் இருக்கும் பிரெகானில் நடைபெற்ற புகழ்பெற்ற கேம்ப்ரியன் ரோந்துப் பயிற்சியில் இந்திய ராணுவத்தின் சார்பாக கலந்து கொண்ட 4/5 கோர்கா ரைபிள்ஸ்  அணிக்கு தங்கப் பதக்கம் வழங்கப்பட்டது.
இங்கிலாந்து ராணுவத்தால் ஏற்பாடு செய்யப்பட்ட எக்ஸ் கேம்ப்ரியன் ரோந்து, சகிப்புத்தன்மை மற்றும் குழு உணர்வின் உச்சக்கட்ட சோதனை களமாக கருதப்படுவதோடு ராணுவ ரோந்து ஒலிம்பிக் என்றும் குறிப்பிடப்படுகிறது.
இந்த நிகழ்வில் பங்கேற்ற இந்திய ராணுவ அணி, உலகெங்கிலும் உள்ள சிறப்பு படைகள் மற்றும் மதிப்புமிக்க படைப்பிரிவுகளைப் பிரதிநிதித்துவப்படுத்தும் 17 சர்வதேச அணிகளை உள்ளடக்கிய மொத்தம் 96 அணிகளுக்கு எதிராக போட்டியிட்டது.
பயிற்சியின் போது, கடுமையான நிலப்பரப்பு மற்றும் சீரற்ற குளிர் காலநிலைகளின் கீழ் அணிகள் தங்கள் செயல்திறனை வெளிப்படுத்தின. போர் சூழல்களில் ஏற்படக்கூடிய பல்வேறு சவால்களை சார்ந்து அவர்களது செயல்பாடுகள் மதிப்பிடப்பட்டன.
சிறப்பான போக்குவரத்து திறன்கள், ரோந்து உத்தரவுகளை செயல்படுத்தல் மற்றும் ஒட்டுமொத்த உடல் சகிப்புத்தன்மை உள்ளிட்டவற்றில் இந்திய ராணுவ அணி அனைத்து நீதிபதிகளிடம் இருந்தும் அதிக பாராட்டுக்களை பெற்றது.
பிரிட்டிஷ் ராணுவ படையின் தலைவர் ஜெனரல் சர் மார்க் கார்லெட்டன்-ஸ்மித் 15 அக்டோபர் 2021 அன்று நடைபெற்ற விழாவில் இந்திய குழுவினருக்கு தங்கப் பதக்கத்தை வழங்கினார்.
இந்த ஆண்டு பங்கேற்ற 96 அணிகளில், மூன்று சர்வதேச ரோந்துப் படையினருக்கு மட்டுமே இந்தப் பயிற்சியின் 6-வது கட்டம் வரை தங்கப் பதக்கம் வழங்கப்பட்டது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=17643339
------
(Visitor Counter : 183
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 193.13 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,308 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,158 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,09,335 என அதிகரித்துள்ளது.
கடந்த 24 மணி நேரத்தில் 2,685 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.60 சதவீதம் ஆகும்
வாராந்திர பாதிப்பு விகிதம் 0.54சதவீதம் ஆகும்
இதுவரை மொத்தம் 84.93 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,47,637 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1828877
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.37 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.37 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 26,449 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 1,919 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,77,068.
இந்தியாவில் கடந்த 24 மணி நேரத்தில் 1,542 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,27,207 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.89 கோடி  வாராந்திரத் தொற்று 1.02 சதவீதமாக உள்ளது. தினசரித் தொற்று விகிதம் 0.68 சதவீதமாக பதிவாகியுள்ளது.
அறிவியல் மற்றும் தொழில்நுட்பத்துறை
கொவிட்-19-க்கு எதிரான போராட்டத்தில், பிஎஸ்ஐபி உத்தரப்பிரதேச அரசுடன் கைகோர்ப்பு
மத்திய அறிவியல் தொழில்நுட்பத் துறையின் கீழ் இயங்கும் தன்னாட்சி நிறுவனமான, பீர்பால் சஹ்னி பேலியோசயின்சஸ் நிறுவனம் , கொவிட்-19 தொற்றை உத்தரப்பிரதேசத்தில் கட்டுப்படுத்துவதற்கு அம்மாநில அரசுடன் இணைந்து பணியாற்றி வருகிறது. லக்னோவில் உள்ள 5 மத்திய அரசின் ஆராய்ச்சி நிறுவனங்களில் ஒன்றான பிஎஸ்ஐபி கொவிட்-19 மாதிரிகளை பரிசோதிப்பதற்கான பரிசோதனைச் சாலையை அமைப்பதற்கு ஆரம்பக்கட்ட நடவடிக்கைகளை மேற்கொண்டது.
இந்த நிறுவனத்தில் ஏற்கனவே உள்ள டிஎன்ஏ பிஎஸ்எல்-2ஏ பரிசோதனைச்சாலை கொவிட்-19-க்கான பரிசோதனைகளை மேற்கொள்ள உதவியது.
இந்த ஆண்டு மே 2-ந் தேதியன்று, கொவிட் மாதிரிகளின் முதல் அணியை, சந்தவ்லி மாவட்டத்திலிருந்து பிஎஸ்ஐபி பெற்றுக் கொண்டது. அன்று முதல் இந்தப் பரிசோதனைச்சாலை 24 மணி நேரமும் பணியாற்றி, நாளொன்றுக்கு 400 மாதிரிகளை பரிசோதித்து வருகிறது. இன்று வரை 12,000 மாதிரிகள் பரிசோதிக்கப்பட்டுள்ளன. அவற்றில் 400-க்கும் கூடுதலானவை கொவிட் தொற்று இருப்பதாக உறுதிசெய்யப்பட்டுள்ளவையாகும்.
பிரதமர் அலுவலகம்
திரு கே. காமராசரின் பிறந்தநாளில் பிரதமர் அவருக்கு புகழாரம்
திரு கே. காமராசரின் பிறந்த நாளான இன்று பிரதமர் திரு நரேந்திர மோடி, அன்னாருக்கு புகழஞ்சலி செலுத்தியுள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில் “அரும்பெரும் தலைவரான திரு கே காமராசரின் பிறந்த நாளான இன்று அன்னாருக்கு புகழஞ்சலி செலுத்துகிறேன். அவர் தனது வாழ்க்கையை, தேசவளர்ச்சிக்காகவும், சமூக அதிகாரமயமாக்கலுக்காவும் அர்ப்பணித்தார். கல்வி, சுகாதாரம், பெண்களுக்கு அதிகாரமளித்தல் ஆகியவற்றை அவர் வலியுறுத்தியது இந்திய மக்களுக்கு தொடர்ந்து உத்வேகமளிக்கிறது" என்று தெரிவித்துள்ளார்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 127.93 கோடியைக் கடந்தது
நாட்டில் கடந்த 24 மணி நேரத்தில் 24,55,911 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 127.93 கோடியைக்  கடந்தது. 1,32,86,429 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 8,834 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,69,608 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.35 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 162 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,306 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 98,416 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.28 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 8,86,263 கொவிட் பரிசோதனைகள் செய்யப்பட்டன. இதுவரை சுமார் 64.82 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 22 நாட்களில் 1 சதவீதத்திற்கும் குறைவாக நீடித்து, தற்போது 0.78 சதவீதமாக உள்ளது. தினசரித் தொற்று விகிதம் 0.94 சதவீதமாக பதிவாகியுள்ளது. இந்த எண்ணிக்கை தொடர்ந்து 63 நாட்களாக 2 சதவீதத்திற்குக் கீழே 98 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778331
உள்துறை அமைச்சகம்
ஒரு மாநில அரசு மற்றும் மத்திய அரசின் தலைவராக 20 ஆண்டுகள் பொது சேவையை நிறைவு செய்ததற்கு பிரதமர் திரு நரேந்திர மோடிக்கு, மத்திய உள்துறை அமைச்சரும், கூட்டுறவுத்துறை அமைச்சருமான திரு. அமித் ஷா, வாழ்த்து தெரிவித்துள்ளார்
ஒரு மாநில அரசு மற்றும் மத்திய அரசின் தலைவராக 20 ஆண்டுகள் பொது சேவையை நிறைவு செய்த பிரதமர் திரு நரேந்திர மோடிக்கு மத்திய உள்துறை அமைச்சரும், கூட்டுறவுத்துறை அமைச்சருமான திரு. அமித் ஷா, வாழ்த்து தெரிவித்துள்ளார்.
தொடர்ச்சியான ட்வீட்களில், திரு. அமித் ஷா, “20 ஆண்டுகளுக்கு முன்பு இந்த நாளில், திரு நரேந்திர மோடி, குஜராத் முதல்வராகப் பதவியேற்றார். வளர்ச்சி மற்றும் நல்லாட்சிக்கான பயணம் அங்கிருந்து தொடங்கி இன்றுவரை தொடர்கிறது. இந்த 20 ஆண்டுகளில், மக்கள் மற்றும் நாட்டின் முன்னேற்றத்திற்காக திரு. நரேந்திர மோடி அல்லும் பகலும் கடுமையாக உழைத்தார்” என்று கூறியுள்ளார்.
மத்திய உள்துறை அமைச்சரும், கூட்டுறவு அமைச்சருமான திரு அமித் ஷா , “ஒரு மாநில அரசு மற்றும் மத்திய அரசின் தலைவராக 20 ஆண்டுகள் பொது சேவையை நிறைவு செய்ததற்கு பிரதமர் திரு நரேந்திர மோடி அவர்களுக்கு எனது பாராட்டுகள். ஏழைகள் மற்றும் அந்தியோதயாவின் நலனுக்காக அர்ப்பணிக்கப்பட்ட இந்த 20 ஆண்டுகளில், திரு. நரேந்திர மோடி, தமது வலுவான உறுதிப்பாட்டினாலும், வருங்காலம் குறித்துமுன்கூட்டியேசிந்திப்பதன் மூலமும் சாத்தியமற்றதை சாத்தியமாக்கினார்”.
“முதலில் குஜராத்திலும் பின்னர் மத்தியிலும் திரு. நரேந்திர மோடியின் தலைமையில் அரசிலும், அமைப்பிலும் பணியாற்ற வாய்ப்பு கிடைத்தது எனது அதிர்ஷ்டம். மோடிஅவர்களின் தலைமையின் கீழ் வலுவான, சுயசார்பு மிக்க இந்தியாவை உருவாக்க வேண்டும் என்றஉறுதிப்பாட்டை மெய்யாக்கநாம் அனைவரும்நம்மால்முடிந்த அனைத்தையும் செய்வோம்” என்று திரு.அமித் ஷா கூறினார்.
உணவுப் பதப்படுத்துதல் தொழிற்சாலைகள் அமைச்சகம்
கொவிட் நோயாளிகளுக்கு ஊட்டச்சத்து மிகுந்த உணவுகளைத் தயாரித்து விநியோகிப்பதன் மூலம் கொவிட்-19க்கு எதிரான போரில் மத்திய உணவு பதப்படுத்துல் தொழில் அமைச்சகத்தின் பேராதரவு
மத்திய உணவு பதப்படுத்துதல் தொழில் துறை அமைச்சகத்தின் கீழ் இயங்கும், முன்னோடி ஆராய்ச்சி மற்றும் கல்வி நிறுவனமான இந்திய உணவுப் பதப்படுத்துதல் தொழில்நுட்ப நிறுவனம் , கொரோனாவுக்கு எதிரான இந்தியாவின் போராட்டத்துக்கு பேராதரவு அளித்து வருகிறது. கொரோனா நோயாளிகளுக்கு அவசியம் வழங்கப்பட வேண்டிய நோய் எதிர்ப்பு சக்தியை ஊக்குவிக்கும் சுகாதாரமான உணவுகளைச் சரியான நேரத்தில் வழங்க, இந்திய உணவுப் பதப்படுத்துதல் தொழில்நுட்ப நிறுவனம் மேற்கொண்டு வரும் முன்முயற்சிகளை மத்திய உணவுப் பதப்படுத்துதல் தொழில் அமைச்சர் திருமதி. ஹர்சிம்ரத் கவுர் பாதல் பாராட்டியுள்ளார்.
இந்திய உணவுப் பதப்படுத்துதல் தொழில்நுட்ப நிறுவனம் , மருத்துவ சோதனைக்கு உட்படுத்தப்பட்டு சிகிச்சை பெற்றுவரும் கொரோனா நோயாளிகளுக்கும், தமிழகத்தில் உள்ள தஞ்சாவூர் மருத்துவக் கல்லூரியில் கொவிட்-19க்கான சிகிச்சை பெற்று அண்மையில் குணமாகியுள்ளவர்களுக்கும், ஊட்டச்சத்து மிகுந்த உணவு வகைகளைத் தயாரித்து வருகிறது.
கொவிட்-19 தொற்றை முறியடிக்க, தஞ்சாவூர் மருத்துவக் கல்லூரியும் , மாவட்ட நிர்வாகமும் மேற்கொண்டுள்ள முயற்சிகளுக்கு இந்திய உணவுப் பதப்படுத்துதல் தொழில்நுட்ப நிறுவனம் ஆதரவு அளித்து வருகிறது. கொவிட்-19 தொற்றுக்கு எதிராக நோய் எதிர்ப்பு சக்தியை அதிகரிக்க ஊட்டச்சத்து வழங்குவதில் கவனம் செலுத்தப்பட்டு வருவதாக இயக்குநர் டாக்டர். சி. அனந்தராம கிருஷ்ணன் கூறியுள்ளார். இந்திய உணவுப் பதப்படுத்துதல் தொழில்நுட்ப நிறுவன விஞ்ஞானிகளின் புதுமையான உணவு தயாரிப்பு முறைகளைப் பயன்படுத்தி, உள்நாட்டு உணவு வகைகள் பொட்டலமிடப்படுகின்றன. பிரட், குக்கீஸ், ரஸ்க், கம்பு மிட்டாய் ஆகியவை தினசரி அடிப்படையில் இந்திய உணவுப் பதப்படுத்துதல் தொழில்நுட்ப நிறுவனத்தின் உணவுப் பதப்படுத்துதல் தொழில் அரும்பல் மையத்தில் தயாரிக்கப்பட்டு, மருத்துவக் கல்லூரிக்கும், விடுதிக்கும் வழங்கப்பட்டு வருகின்றன. இந்த முன்முயற்சி ஏப்ரல் 21-ம் தேதி , மாவட்ட ஆட்சியர், தஞ்சாவூர் மருத்துவக் கல்லூரி தலைவர் முன்னிலையில் தொடங்கப்பட்டது. அனைத்து உணவுப் பொருட்களும் இந்திய உணவுப் பதப்படுத்துதல் தொழில்நுட்ப நிறுவன ஊழியர்களால் தயாரிக்கப்பட்டு, கவனமாகப் பொட்டலமிடப்படுகிறது.
காயவைக்கப்பட்ட முருங்கைக் கீரை, வேர்க்கடலை பவுடர், மோர் புரதம் ஆகியவை செறிவூட்டப்பட்டு, 9.8 சதவீதம் புரதம், 8.1 சதவீதம் நார்ச்சத்து, மற்றும் இயற்கையான எதிர்ப்பு சக்தி ஊக்குவிப்பான்களான பூண்டு, மஞ்சள், இஞ்சி, மிளகு மற்றும் இதர மசாலா பொருள்கள் சேர்க்கப்பட்டு பிரட் தயாரிக்கப்படுகிறது. குக்கீஸ், 14.16 சதவீதம் புரதம், 8.71 சதவீதம் நார்ச்சத்து, ஆகியவற்றுடன் மசாலா சாறுகளின் பயன்களுடன் தயாராகின்றன. 12.85 சதவீதம் புரதம், 10.61சதவீதம் நார்ச்சத்து கொண்ட ரஸ்க்குகள் சிறப்பு உணவு ஏற்பித்தூண்டி பண்புக்கூறுகளை உள்ளடக்கியதாகும். முக்கியமாக இந்தப் உணவுப் பொருள்களில் செயற்கைப் பொருள்கள் எதுவும் சேர்க்கப்படவில்லை. இந்த உணவுப் பொருள்கள் தயாரிக்கப்பட்டவுடன் பேக் செய்யப்பட்டு லேபிள்களுடன் மருத்துவமனைக்கு அனுப்பப்படுகின்றன.
(Visitor Counter : 193